CELEX: 62019CB0103
Language: el
Date: 2021-06-02 00:00:00
Title: Υπόθεση C-103/19: Διάταξη του Δικαστηρίου (έβδομο τμήμα) της 2ας Ιουνίου 2021 [αίτηση του Juzgado de lo Contencioso-Administrativo n° 24 de Madrid (Ισπανία) για την έκδοση προδικαστικής αποφάσεως] — Sindicato Único de Sanidad e Higiene (SUSH) de la Comunidad de Madrid και Sindicato de Sanidad de Madrid de la Confederación General del Trabajo (CGT) κατά Consejería de Sanidad de la Comunidad de Madrid (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 5, σημείο 1 – Διαδοχικές συμβάσεις εργασίας ορισμένου χρόνου στον κλάδο της δημόσιας υγείας – Έννοια των «αντικειμενικών λόγων» – Έννοια των «ισοδυνάμων νομοθετικών μέτρων για την αποτροπή των καταχρήσεων» – Αντικατάσταση της ιδιότητας του μετακλητού δημοσίου υπαλλήλου με την ιδιότητα του αναπληρωτή δημοσίου υπαλλήλου – Μόνιμη ανάγκη για προσωρινούς δημοσίους υπαλλήλους)

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/2
            
         
      Διάταξη του Δικαστηρίου (έβδομο τμήμα) της 2ας Ιουνίου 2021 [αίτηση του Juzgado de lo Contencioso-Administrativo no 24 de Madrid (Ισπανία) για την έκδοση προδικαστικής αποφάσεως] — Sindicato Único de Sanidad e Higiene (SUSH) de la Comunidad de Madrid και Sindicato de Sanidad de Madrid de la Confederación General del Trabajo (CGT) κατά Consejería de Sanidad de la Comunidad de Madrid
      (Υπόθεση C-103/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Ρήτρα 5, σημείο 1 - Διαδοχικές συμβάσεις εργασίας ορισμένου χρόνου στον κλάδο της δημόσιας υγείας - Έννοια των «αντικειμενικών λόγων» - Έννοια των «ισοδυνάμων νομοθετικών μέτρων για την αποτροπή των καταχρήσεων» - Αντικατάσταση της ιδιότητας του μετακλητού δημοσίου υπαλλήλου με την ιδιότητα του αναπληρωτή δημοσίου υπαλλήλου - Μόνιμη ανάγκη για προσωρινούς δημοσίους υπαλλήλους)
      (2021/C 357/02)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Contencioso-Administrativo no 24 de Madrid
      
         Διάδικοι στην υπόθεση της κύριας δίκης
      
      
         Προσφεύγοντα: Sindicato Único de Sanidad e Higiene (SUSH) de la Comunidad de Madrid και Sindicato de Sanidad de Madrid de la Confederación General del Trabajo (CGT)
      
         Καθού: Consejería de Sanidad de la Comunidad de Madrid
      
         Διατακτικό
      
      
                  1)
               
               
                  Η ρήτρα 5 της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχει την έννοια ότι εναπόκειται στο εθνικό δικαστήριο να εκτιμήσει, σύμφωνα με το σύνολο των εφαρμοστέων κανόνων εθνικού δικαίου, εάν τα εθνικά μέτρα που προβλέπουν την ανακατάταξη κατηγορίας εκτάκτων υπαλλήλων μέσω της αντικατάστασης της ιδιότητας τους ως μετακλητοί δημόσιοι υπάλληλοι με την ιδιότητα του αναπληρωτή δημοσίου υπαλλήλου και της πιθανής μονιμοποίησης των εν λόγω υπαλλήλων με τη διενέργεια διαγωνισμών πρόσληψης για την οριστική πλήρωση των θέσεων τις οποίες οι τελευταίοι καλύπτουν προσωρινά είναι κατάλληλα μέτρα προς αποτροπή της καταχρηστικής χρησιμοποίησης διαδοχικών συμβάσεων ή σχέσεων εργασίας ορισμένου χρόνου ή ισοδυνάμων νομοθετικών μέτρων κατά την έννοια της ρήτρας 5 της συμφωνίας-πλαισίου και, ενδεχομένως, για την επιβολή κυρώσεων για την εν λόγω καταχρηστική χρησιμοποίηση. Στην περίπτωση που διαπιστωθεί ότι τα εν λόγω μέτρα δεν είναι κατάλληλα, εναπόκειται στο εθνικό δικαστήριο να διακριβώσει εάν προβλέπονται από την εφαρμοστέα εθνική ρύθμιση άλλα αποτελεσματικά μέτρα για την πρόληψη και την αποτροπή των εν λόγω καταχρήσεων.
               
            
                  2)
               
               
                  Η ρήτρα 5 της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70, πρέπει να ερμηνευθεί υπό την έννοια ότι δεν αντιβαίνει σε εθνική ρύθμιση η οποία επιφυλάσσει μόνο στους υπαλλήλους που έχουν την ιδιότητα του μετακλητού δημοσίου υπαλλήλου τη δυνατότητα να αντικαταστήσουν την ιδιότητα τους αυτή με την ιδιότητα του αναπληρωτή δημοσίου υπαλλήλου, στην περίπτωση κατά την οποία η αντικατάσταση αυτή αποτελεί κατάλληλο μέτρο προς αποτροπή της καταχρηστικής χρησιμοποίησης διαδοχικών συμβάσεων ή σχέσεων εργασίας ορισμένου χρόνου ή ισοδυνάμων νομοθετικών μέτρων κατά την έννοια της εν λόγω ρήτρας και, ενδεχομένως, για την επιβολή κυρώσεων για την εν λόγω καταχρηστική χρησιμοποίηση, υπό την προϋπόθεση ότι υφίστανται άλλα αποτελεσματικά μέτρα στην έννομη τάξη για την αποτροπή και την επιβολή κυρώσεων για την εν λόγω καταχρηστική χρησιμοποίηση των εργαζομένων που δεν ανήκουν στην κατηγορία του μετακλητών δημοσιών υπαλλήλων, πράγμα το οποίο εναπόκειται στο εθνικό δικαστήριο να εξακριβώσει.
               
            
         (1)  ΕΕ C 319 της 23.9.2019.